COMUNA SÂNTANDREI

Nr. 4064 din 15.03.2022
INFORMARE privind intenţia de elaborare 

Plan Urbanistic Zonal ”Schimbare destinație terenuri nr.cad.9554 și 1370 

din terenuri pentru locuințe în terenuri pentru spații comerciale
localitatea Sântandrei, nr.630A și 631, comuna Sântandrei, județul Bihor”
Proiectant: S.C. Pannon Proiect S.R.L. – arh. Czirjak Jozsef Levente
Primăria comunei Sântandrei anunță intenția de elaborare a unui plan urbanistic zonal pentru schimbare destinație terenuri cu nr.cad.9554 și 1370, în localitatea Sântandrei,  la inițiativa Mona-Zol Impex SRL și Andrișca Remus. 
Terenul propus pentru reglementare, situat în partea estică a localității Sântandrei, în intravilan, este mărginit la nord-est de drumul județean  DJ 797, la sud-est de str.Avântului, la nord-vest și sud-vest de parcele cu locuințe  individuale.
Zona studiată este compusă din două terenuri identificate cu nr.cad.9554, înscris în CF nr.9554 cu suprafața de 716 mp și nr.cad. 1370, înscris în CF nr.1370 cu suprafața de 448 mp, având suprafața totală de 864 mp. Accesul se poate face din DJ 797 și din str.Avântului. 
Conform PUG 2006, imobilele se află în UTR 3 – L2 subzona de locuințe individuale propuse pe parcele existente, dar pentru funcțiunea de comerț dorită de beneficiari este necesară schimbarea destinației prin elaborarea unui PUZ.
Prin P.U.Z. se va defini noua funcțiune a zonei, se vor propune retragerile pentru clădiri, regimul maxim de înălțime, gradul de ocupare, dotarea cu utilități,  locurile de parcare și zonele verzi aferente, conform prevederilor HGR nr.525/1996 privind regulamentul de urbanism.
Pentru terenul studiat există posibilitatea racordării la utilități: energie electrică, gaz, apă și canalizare din drumul județean DJ 797.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 16.03 – 25.03.2022. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 ,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise va fi comunicat în scris persoanelor care au formulat sesizări/ sugestii.

